Diari Oficial de la Generalitat Valenciana


Sumari del DOGV 3607, del 19-10-1999 (1999/8556)

ORDRE de 8 de setembre de 1999, de la Conselleria de Cultura, Educació i Ciència, per la qual es concedix autorització d'obertura i funcionament a diversos centres privats de Formació Professional de grau mitjà i superior.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3607

Data del DOGV
:   19-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8556


Data del document
:   08-09-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Elx
    * València
    * ensenyament professional

ORDRE de 8 de setembre de 1999, de la Conselleria de Cultura, Educació i Ciència, per la qual es concedix autorització d'obertura i funcionament a diversos centres privats de Formació Professional de grau mitjà i superior. [1999/M8556]
  
Els expedients han sigut incoats a instància dels representants dels promotors dels centres, en sol·licitud d'autorització d'obertura i funcionament de diversos centres de Formació Professional de grau mitjà i superior.
  
La Direcció General de Centres Docents ha aprovat, en cada cas, el projecte de les obres necessàries per a l'autorització, ja que complien els requisits mínims que, per a este tipus de centres, exigix el Reial Decret 1004/1991, de 14 de juny, El Reial Decret 777/98, de 30 d'abril i la resta de legislació vigent aplicable.
  
La Direcció Territorial de Cultura i Educació corresponent ha emés propostes favorables a allò sol·licitat, a la vista de l'informe emés per la Unitat Tècnica de Construccions, a més d'incloure els expedients el compromís d'aportar la relació de professors i les titulacions respectives abans de l'inici de l'activitat educativa corresponent.
  
Vists la Llei Orgànica 8/1985, de 3 de juliol (BOE de 04.07. 1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10. 1990), d'Ordenació General del Sistema Educatiu; el Reial Decret 173/98, de 16 de febrer (BOE de 17.02.1998), pel qual es modifica i completa el Reial Decret 986/1991, de 14 de juny (BOE de 25.06.1991), que aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 08.05.1998), sobre ordenació de la Formació Professional, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament dels següents centres docents privats de Formació Professional:
  
Denominació genèrica: centre autoritzat de Formació Professional de grau mitjà
  
Denominació específica: Inespa
  
Titular: Asociación Cultural de Peluquería y Estética Inespa
  
Domicili: c/ Benito Peréz Galdós, 56
  
Localitat: Elx
  
Província: Alacant
  
Codi: 34573836
  
Ensenyaments i capacitat màxima que s'autoritza:
  
- Dos grups del cicle formatiu de grau mitjà en Perruqueria per a 60 llocs escolars a impartir en doble torn (30 llocs escolars de matí i 30 de vesprada).
  
- Dos grups del cicle formatiu de grau mitjà en Estètica Personal Decorativa per a 60 llocs escolars a impartir en doble torn (30 llocs escolars de matí i 30 de vesprada).
  
Denominació genèrica: centre autoritzat de Formació Professional de grau superior
  
Denominació específica: Centro de Formación RTVV
  
Titular: Radio Autonomía Valenciana, SA.
  
Domicili: polígon Ademús, s/n
  
Localitat: València
  
Província: València
  
Codi: 05422770
  
Ensenyaments i capacitat màxima que s'autoritza:
  
- Tres cicles formatius de grau superior següents, a impartir en doble torn:
  
- Tècnic Superior en So: 2 grups per a 60 llocs escolars (un grup de 30 llocs escolars de matí i un altre de vesprada)
  
- Tècnic Superior en Realització d'Audiovisuals i Espectacles: 2 grups per a 60 llocs escolars (un grup de 30 llocs escolars de matí i un altre de vesprada)
  
- Tècnic Superior en Producció d'Audiovisuals, Ràdio i Espectacles: 2 grups per a 60 llocs escolars (un grup de 30 llocs escolars de matí i un altre de vesprada)
  
Segon
  
Els centres hauran de presentar, abans de l'inici de les activitats educatives, la relació del seu professorat i la documentació acreditativa de les respectives titulacions, que hauran de ser aprovades, després de l'informe previ de la inspecció educativa, per la direcció territorial corresponent.
  
Tercer
  
La Direcció Territorial de Cultura,, Educació i Ciència corresponent establirà, en el termini màxim de dos mesos i per mitjà de la resolució corresponent, els centres públics als quals els presents centres privats quedaran adscrits a efectes administratius.
  
Disposició addicional
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 8 de setembre de 1999
  
El conseller de Cultura, Educació i Ciència,
  
MANUEL TARANCÓN FANDOS